**Дзмітрый Мазалеўскі** (нар. 30 красавіка 1985, Брэст) — беларускі футбаліст (нападнік) і трэнер. Вядомы па выступах за брэсцкае «Дынама» і барысаўскі БАТЭ. Прыцягваўся да нацыянальнай зборнай Беларусі.

Клубная кар’ера
---------------

Выхаванец брэсцкага футбола, спачатку гуляў за дубль мясцовага «Дынама», з 2003 года выступаў за асноўную каманду. У 2007 годзе з «Дынама» выйграў Кубак Беларусі, усталяваўшы рэкорд — 9 галоў за розыгрыш.

У снежні 2011 года перайшоў у барысаўскі БАТЭ, дзе таксама замацаваўся ў якасці аднаго з асноўных нападнікаў. Пасля аднаўлення ад траўмы Віталя Радзівонава стаў радзей з’яўляцца ў асноўным складзе, а ў чэрвені 2012 года і сам атрымаў траўму. Пазней вярнуў месца ў аснове. Усяго ў сезоне 2012 забіў 9 галоў у чэмпіянаце, што стала найлепшым паказчыкам у камандзе пасля Рэнана Брэсана.

У сезоне 2013 з’яўляўся на полі эпізадычна, што ў многім было звязана з траўмамі (адсутнічаў з-за іх у чэрвені-ліпені і з кастрычніка 2013 года). Сезон 2014 з-за траўм увогуле поўнасцю прапусціў. 

У жніўні 2015 года аднавіўся ад траўмы, некаторы час выступаў за рэвервовы склад, а 16 кастрычніка 2015 года пасля двухгадовага перапынку з’явіўся на полі ў матчы Вышэйшай лігі супраць «Віцебска» (2:0), дзе адзначыўся голам і галявой перадачай; перамога дазволіла БАТЭ заўчасна заваяваць чарговае чэмпіёнства. Неўзабаве замацаваўся ў якасці асноўнага нападніка барысаўчан. У снежні 2015 года падоўжыў кантракт з БАТЭ. Сезон 2016 пачаў у асноўным складзе, але пазней трапіў на лаўку запасных. 12 верасня 2016 года пагадненне з нападнікам было разарвана.

Пасля зыходу з БАТЭ некаторы час трэніраваўся з брэсцкім «Дынама», а 3 кастрычніка 2016 года падпісаў кантракт з клубам «Ганконг Рэйнджэрс». Аднак, ужо 24 кастрычніка разарваў кантракт з «Ганконг Рэйнджэрс», не правёўшы ніводнага афіцыйнага матча за гэты клуб.

У лютым 2017 года вярнуўся ў брэсцкае «Дынама». Пачынаў сезон 2017 у стартавым складзе дынамаўцаў, але пазней страціў месца ў аснове. У ліпені 2017 года кантракт нападніка па пагадненні бакоў быў разарваны, і неўзабаве той папоўніў склад літоўскага клуба «Атлантас».

Міжнародная кар’ера
-------------------

Гуляў за моладзевую зборную Беларусі.

У 2007 годзе дэбютаваў за нацыянальную зборную, але згуляў за яе толькі ў трох матчах (два ў 2007 годзе, адзін у 2012).

Трэнерская кар’ера
------------------

У пачатку 2018 года трэніраваўся з другой камандай брэсцкага «Дынама», а ў сакавіку, завяршыўшы кар’еру іграка, перайшоў на трэнерскую працу ў клубе. У сакавіку 2019 года быў прызначаны галоўным трэнерам дубля «Дынама». У студзені 2020 года стаў памочнікам Сяргея Кавальчука ў асноўнай камандзе дынамаўцаў. Пакінуў трэнерскі штаб «Дынама» разам з Кавальчуком у маі 2022 года.

Дасягненні
----------

* Беларусь 01Чэмпіён Чэмпіён Беларусі (3): 2012, 2013, 2015
* Беларусь Уладальнік Кубка Беларусі (2): 2007, 2017
* Беларусь Уладальнік Суперкубка Беларусі (2): 2013, 2016

Зноскі
------

1. ↑  Dmitri Mozolevski // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Dzmitry Mazalewski // FBref.com<a href='https://wikidata.org/wiki/Track:Q56239490'></a>
3. ↑  БАТЭ продлил контракт с Мозолевским
4. ↑  БАТЭ расторг контракт с Дмитрием Мозолевским
5. ↑  Мозолевский тренируется с брестским «Динамо»
6. ↑  Дмитрий Мозолевский подписал контракт с "Гонконг Рейнджерс" (ВИДЕО)
7. ↑  Дмитрий Мозолевский спустя 20 дней расторг контракт с "Гонконг Рейнджерс"
8. ↑  Дмитрий Мозолевский и испанский хавбек Борха Докаль стали игроками брестского "Динамо"
9. ↑  Брестское "Динамо" отдало Чижа и Германа в аренду и рассталось с Мозолевским
10. ↑  Мозолевский перешел в «Атлантас»
11. ↑  Дмитрий Мозолевский завершил карьеру футболиста
12. ↑  Мозолевский возглавил дубль брестского "Динамо"
13. ↑  Брестское "Динамо" представило обновленный тренерский штаб (ВИДЕО)
14. ↑  Брестское "Динамо" рассталось с Сергеем Ковальчуком

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballDatabase.eu · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Прэсбол · УЕФА |